pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ประเทศไทย ได้รับเลือกเป็นเจ้าภาพจัดการประชุมใหญ่ระดับนานาชาติ 2 รายการ สมาคมสหพันธ์นิทรรศการและการประชุมแห่งเอเชีย AFECA และ สมาคมการประชุมนานาชาติ ICCA
วันจันทร์ที่ 27 กุมภาพันธ์ 2566
27/02/2566
โฆษกรัฐบาลเผย นายกฯ ยินดี ประเทศไทย ได้รับเลือกเป็นเจ้าภาพจัดการประชุมใหญ่ระดับนานาชาติ 2 รายการ สมาคมสหพันธ์นิทรรศการและการประชุมแห่งเอเชีย AFECA และ สมาคมการประชุมนานาชาติ ICCA
สะท้อนและยืนยันถึงศักยภาพไทย ในการเป็นจุดหมายปลายทางในฝัน สร้างเม็ดเงิน
วันนี้ (วันที่ 27 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยได้รับเลือกให้เป็นเจ้าภาพจัดการประชุมใหญ่ระดับนานาชาติอย่างต่อเนื่อง เชื่อมั่น และชื่นชมในศักยภาพการจัดการประชุมซึ่งไทยทําได้ดีมาโดยตลอด
โฆษกประจําสํานักนายกรัฐมนตรี กล่าวว่าประเทศไทยได้รับเลือกให้เป็นเจ้าภาพจัดการประชุมระดับนานาชาติ 2 รายการ ได้แก่ สมาคมการประชุมนานาชาติ (International Congress and Convention Association: ICCA) ประกาศจัดประชุมใหญ่ประจําปีที่ไทยในเดือนพฤศจิกายน 2566 นี้ และสมาคมสหพันธ์นิทรรศการและการประชุมแห่งเอเชีย (Asian Federation of Exhibition and Convention Associations: AFECA) ประกาศอย่างเป็นทางการให้ไทยเป็นเจ้าภาพจัดการประชุมสามัญประจําปี Annual General Meeting 2023 (AFECA AGM 2023) ที่จะจัดขึ้นที่กรุงเทพมหานคร ในช่วงเดือนตุลาคม 2566 ภายใต้แนวคิด “ASIA UNITES” โดยจะมีสมาชิก 155 องค์กรจาก 19 ประเทศเดินทางมาร่วมประชุม ซึ่งการที่ไทยได้รับเกียรตินี้สะท้อนและยืนยันถึงศักยภาพการเป็นจุดหมายปลายทางในฝันของไทย เชื่อมั่นว่าจะสร้างเม็ดเงินหมุนเวียนขับเคลื่อนเศรษฐกิจไทยจํานวนมาก
นอกจากนี้ การเป็นเจ้าภาพ AFECA AGM 2023 ของไทยถือเป็นโอกาสที่ดีสําหรับอุตสาหกรรมไมซ์ของเอเชีย เนื่องจากเป็นเวทีที่ผู้เชี่ยวชาญ และผู้นําในอุตสาหกรรมการจัดประชุมและนิทรรศการประจําภูมิภาคเอเชียจะมารวมตัวกัน เพื่อแลกเปลี่ยน และเรียนรู้ซึ่งกันและกัน เพื่อหารือแนวทางยกระดับอุตสาหกรรมไมซ์ของภูมิภาคสู่ระดับโลก
“นายกรัฐมนตรีเชื่อมั่นว่าอุตสาหกรรมไมซ์เป็นอีกหนึ่งแรงหนุนในการขับเคลื่อนเศรษฐกิจไทยให้แข็งแกร่ง อีกทั้งยังเป็นการสอดแทรกและส่งเสริมนโยบาย soft power และ โมเดลเศรษฐกิจ BCG ของไทย ซึ่งนายกรัฐมนตรี ให้ความสําคัญ และเดินหน้าผลักดันมาโดยตลอด ทุกการประชุมจะเป็นโอกาสในการนําเสนอความพร้อมและศักยภาพของไทย ซึ่งหน่วยงานที่เกี่ยวข้องได้ขานรับ และนําเสนอด้วยเช่นกัน ทั้งนี้ นายกรัฐมนตรีเชื่อว่า ไทยจะมีโอกาสเป็นเจ้าภาพ และนําเสนอวัฒนธรรม เอกลักษณ์ความเป็นไทย เทคโนโลยีและนวัตกรรมในอีกหลายโครงการ อาทิ ICCA Congress 2023 มหกรรมพืชสวนโลก จังหวัดอุดรธานี 2569 และ Expo 2028 Phuket” นายอนุชาฯ กล่าว
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ยะลา ตรวจเยี่ยมกลุ่มสมุนไพรปิยะมิตร และบริษัท สกายออน อินเตอร์เนชั่นแนล จำกัด ประกอบกิจการแปรรูปสินค้าเกษตร
วันจันทร์ที่ 6 มีนาคม 2566
06/03/2566
ผู้ตรวจวีระกิตติ์ฯ ลงพื้นที่ยะลา ตรวจเยี่ยมกลุ่มสมุนไพรปิยะมิตร และบริษัท สกายออน อินเตอร์เนชั่นแนล จํากัด ประกอบกิจการแปรรูปสินค้าเกษตร
ผู้ตรวจราชการกระทรวงอุตสาหกรรม ลงพื้นที่ยะลา ตรวจเยี่ยมกลุ่มสมุนไพรปิยะมิตร และบริษัท สกายออน อินเตอร์เนชั่นแนล จํากัด ประกอบกิจการแปรรูปสินค้าเกษตร
เมื่อวันที่ 2 มีนาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรมและคณะลงพื้นที่ยะลา เยี่ยมชมการดําเนินงานของกลุ่มสมุนไพรปิยะมิตร โดยสถานประกอบการดังกล่าว ได้เข้าร่วมโครงการต่าง ๆ ของ สอจ.ยะลา อาทิ โครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรม 4.0 ระดับจังหวัด กิจกรรมพัฒนาผลิตภัณฑ์และบรรจุภัณฑ์ต้นแบบเพื่อสร้างคุณค่าและมูลค่าเพิ่ม เรื่องของบรรจุภัณฑ์สมุนไพร นอกจากนี้ผลิตภัณฑ์ของกลุ่มได้รับการรับรองมาตรฐานอุตสาหกรรมเอส (มอก.เอส) เลขที่ 198-2565
และในเวลา 13.00 น. ผู้ตรวจวีระกิตติ์ฯ ลงพื้นที่ตรวจเยี่ยม บริษัท สกายออน อินเตอร์เนชั่นแนล จํากัด ประกอบกิจการแปรรูปสินค้าเกษตร โดยสถานประกอบการดังกล่าวได้เข้าร่วมโครงการต่าง ๆ ของ สอจ.ยะลา อาทิ ได้รับสินเชื่อกองทุนพัฒนาเอสเอ็มอีตามแนวประชารัฐ เพื่อจัดซื้อเครื่องจักรและสร้างห้องเย็น เข้าร่วมกิจกรรมพัฒนาขีดความสามารถในการแข่งขันของเกษตรอุตสาหกรรมและขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 เข้าร่วมกิจกรรมโครงการให้คําปรึกษาแนะนําเชิงลึกด้านการส่งเสริมและพัฒนาตามแนวทางเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG) และได้รับสินเชื่อกองทุนพัฒนาเอสเอ็มอีตามแนวประชารัฐ เพื่อขยายโรงงานและเพิ่มกําลังผลิต โดยใช้เทคโนโลยีการแช่แข็งทุเรียนผลสุกทั้งลูก ในปี พ.ศ. 2565
รัฐบาลไทย-ข่าวทำเนียบรัฐบาล-​"ธนกร" ลงพื้นที่เมืองคอน เป็นประธานพิธี "มาฆบูชาแห่ผ้าขึ้นธาตุ ประจำปี 2566" สืบสานพระพุทธศาสนา ส่งเสริมการท่องเที่ยว เผยพร้อมดันวัดพระมหาธาตุวรมหาวิหารขึ้นทะเบียนมรดกโลก
วันจันทร์ที่ 6 มีนาคม 2566
06/03/2566
​"ธนกร" ลงพื้นที่เมืองคอน เป็นประธานพิธี "มาฆบูชาแห่ผ้าขึ้นธาตุ ประจําปี 2566" สืบสานพระพุทธศาสนา ส่งเสริมการท่องเที่ยว เผยพร้อมดันวัดพระมหาธาตุวรมหาวิหารขึ้นทะเบียนมรดกโลก
​"ธนกร" ลงพื้นที่เมืองคอน เป็นประธานพิธี "มาฆบูชาแห่ผ้าขึ้นธาตุ ประจําปี 2566" สืบสานพระพุทธศาสนา ส่งเสริมการท่องเที่ยว เผยพร้อมดันวัดพระมหาธาตุวรมหาวิหารขึ้นทะเบียนมรดกโลก
วันนี้ เวลา 14.00 น. (6 มีนาคม 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เป็นประธานในพิธีเปิดประเพณีมาฆบูชาแห่ผ้าขึ้นธาตุ ประจําปี 2566" ณ สนามหน้าเมือง และ บริเวณลานโพธิ์ วัดพระมหาธาตุวรมหาวิหาร อําเภอเมืองนครศรีธรรมราช จังหวัดนครศรีธรรมราช โอกาสนี้ นายอภินันท์​ เผือกผ่อง​ ผู้ว่าราชการจังหวัดนครศรีธรรมราช​ คณะผู้บริหารหน่วยงานประจําจังหวัด และ ประชาชนในพื้นที่ ร่วมด้วย
ต่อมาในเวลา 16.00 น. รัฐมนตรีประจําสํานักนายกรัฐมนตรีและคณะอัญเชิญผ้าพระบฏไปถวาย ณ วิหารพระทรงม้า
นายธนกร กล่าวว่า ตนมีความรู้สึกยินดีเป็นอย่างยิ่งที่ได้มาร่วมงานในวันนี้ ประเพณีมาฆบูชาแห่ผ้าขึ้นธาตุ นับได้ว่าเป็นประเพณีที่สําคัญและเป็นสิริมงคลยิ่งของชาวนครศรีธรรมราช ตนในฐานะลูกหลานชาวนครศรีฯ มีความภูมิใจและดีใจที่เห็นการสืบทอดของประเพณีนี้มาอย่างยาวนานซึ่งภาครัฐได้ให้การสนับสนุนและส่งเสริมการทํานุบํารุงศิลปะวัฒนธรรม รณรงค์ให้พุทธศาสนิกชนตระหนักถึงความสําคัญของวันมาฆบูชา
นายธนกรยังกล่าวอีกว่า ตนพร้อมที่จะสนับสนุนขับเคลื่อนให้วัดพระมหาธาตุวรมหาวิหารขึ้นทะเบียนเป็นมรดกโลกต่อองค์การศึกษาวิทยาศาสตร์และวัฒนธรรมแห่งสหประชาชาติ (UNESCO) เพื่อประกาศถึงคุณค่าที่โดดเด่นในระดับสากล อีกทั้งคาดว่าจะส่งผลต่อเศรษฐกิจและการท่องเที่ยวตามมาอีกด้วย
สําหรับเทศกาล "มาฆบูชาแห่ผ้าขึ้นธาตุ ประจําปี 2566" ซึ่งจัดขึ้นอย่างยิ่งใหญ่หนึ่งเดียวในประเทศไทย มีหลายกิจกรรมสําคัญๆ ให้เข้าร่วมและรับชม อาทิ จะมีการร่ายรําที่สวยงามของสตรีแต่งชุดผ้าพื้นถิ่นนคร​ศรี​ธรรมราช​จากทุกอําเภอกว่า 3,000 คน และชมขบวนแห่ผ้าพระบฏกว่า 100 ขบวนอีกด้วย
รัฐบาลไทย-ข่าวทำเนียบรัฐบาล-ผู้ตรวจฯภาสกร ลงพื้นที่ร้อยเอ็ด เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
วันจันทร์ที่ 6 มีนาคม 2566
06/03/2566
ผู้ตรวจฯภาสกร ลงพื้นที่ร้อยเอ็ด เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผูัตรวจราชการกระทรวงอุตสาหกรรม ลงพื้นที่ร้อยเอ็ด เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 2 มีนาคม 2566 เวลา 14.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดร้อยเอ็ด ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ มีผู้เข้าร่วมประชุม ประกอบด้วย สํานักงานอุตสาหกรรม สภาอุตสาหกรรม สภาหอการค้า ผู้จัดการ SMEs D Bank สาขาร้อยเอ็ด เครือข่ายอุตสาหกรรมรักษ์สิ่งแวดล้อม และผู้แทน คพอ. ทั้งนี้ ได้รับทราบผลการดําเนินงานปัญหา อุปสรรค การตรวจกํากับโรงงานเหมืองแร่ (ทรายแม่น้ํา) การส่งเสริมอาชีพดูแลชุมชนรอบโรงงาน การของบประมาณสร้างสํานักงานแห่งใหม่ การซ่อมแซมบ้านพัก การตรวจเยี่ยมผู้ประกอบการที่ได้รับ มผช. ต่อยอดสร้างอาชีพมีรายได้หลังถูกผลกระทบโควิด-19 พร้อมทั้งศักยภาพทิศทางการพัฒนาเศรษฐกิจอุตสาหกรรมของจังหวัดร้อยเอ็ด ซึ่งเป็นเมืองข้าวหอมมะลิโลก จึงอยากให้มีงานวิจัยและนวัตกรรมมาช่วยพัฒนาสร้างมูลค่าเพิ่มผลิตภัณฑ์ให้สามารถแข่งขันได้ ตลอดจนการส่งเสริมสร้างเครือข่ายผู้ประกอบการรายย่อยให้มีศักยภาพเข้าถึงแหล่งทุนในการประกอบการ จากภาคเอกชน ภาคประชาชน
ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ) ทั้งนี้ ได้รับความร่วมมือจากอุตสาหกรรมจังหวัดร้อยเอ็ด นางสาวรัชฎา เมธาวีกุลชัย และคณะหน่วยงานร่วมภาครัฐและเอกชนเป็นอย่างดี
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เป็นประธาน เคาะ “พัฒนามาตรฐานกำกับดูแลโรงงานอุตสาหกรรม” นำระบบสารสนเทศช่วยพัฒนากระบวนงานตรวจกำกับ สั่งการ สปอ.
วันจันทร์ที่ 6 มีนาคม 2566
06/03/2566
รองปลัดฯ ณัฏฐิญา เป็นประธาน เคาะ “พัฒนามาตรฐานกํากับดูแลโรงงานอุตสาหกรรม” นําระบบสารสนเทศช่วยพัฒนากระบวนงานตรวจกํากับ สั่งการ สปอ.
รองปลัดกระทรวงอุตสาหกรรม เป็นประธาน เคาะ “พัฒนามาตรฐานกํากับดูแลโรงงานอุตสาหกรรม” นําระบบสารสนเทศช่วยพัฒนากระบวนงานตรวจกํากับ สั่งการ สปอ. ทําระบบ Work Instruction แล้วเสร็จใน 150 วัน
เมื่อวันที่ 3 มีนาคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมพิจารณาโครงการพัฒนาระบบมาตรฐานการกํากับดูแลโรงงานอุตสาหกรรม โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหารและเจ้าหน้าที่ส่วนกลาง เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดระทรวงอุตสาหกรรม
โดย รสอ.รก.รปอ. ได้นําการประชุมพร้อมแนะนําให้ดําเนินโครงการพัฒนาระบบมาตรฐานการกํากับดูแลโรงงานอุตสาหกรรม ซึ่งเป็นการนําระบบเทคโนโลยีสารสนเทศ มาช่วยพัฒนากระบวนงานตรวจกํากับดูแลสถานประกอบการ โรงงานอุตสาหกรรมในลักษณะ Work Instruction เพื่อให้เจ้าหน้าที่ของกระทรวงอุตสาหกรรมสามารถนําระบบเทคโนโลยีสารสนเทศ (Information Technology) มาใช้ในการกํากับดูแลโรงงานอุตสาหกรรม ให้เป็นไปในแนวทางและมาตรฐานเดียวกัน รวมทั้งให้เกิดความสะดวกในการปฏิบัติงานในโรงงาน หรือสถานประกอบการ ทั้งนี้ โครงการดังกล่าว จะช่วยเพิ่มประสิทธิภาพและลดปัญหาด้านสิ่งแวดล้อม อุบัติเหตุ และอุบัติภัย ที่อาจเกิดจากการประกอบกิจการโรงงาน และช่วยอํานวยความสะดวกแก่ผู้ปฏิบัติงาน นอกจากนี้ยังสามารถเชื่อมโยงข้อมูลที่ได้จากการกํากับดูแลโรงงานอุตสาหกรรมเข้ากับระบบทะเบียนลูกค้าของกระทรวงอุตสาหกรรม (i-Industry) อีกด้วย โดยมีเป้าหมายดําเนินการให้แล้วเสร็จภายใน 150 วัน
รัฐบาลไทย-ข่าวทำเนียบรัฐบาล-​โฆษกรัฐบาลเผย การท่องเที่ยวไทยยังคงติดอันดับต้นของการสำรวจในมิติต่าง ๆ อย่างต่อเนื่อง พร้อมย้ำความสำคัญอุตสาหกรรมท่องเที่ยว
วันจันทร์ที่ 6 มีนาคม 2566
06/03/2566
​โฆษกรัฐบาลเผย การท่องเที่ยวไทยยังคงติดอันดับต้นของการสํารวจในมิติต่าง ๆ อย่างต่อเนื่อง พร้อมย้ําความสําคัญอุตสาหกรรมท่องเที่ยว
พัฒนาการท่องเที่ยวอย่างรอบด้าน เพื่อสร้างการเติบโตอย่างยั่งยืน
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยมีชื่อเสียงโดดเด่นด้านการท่องเที่ยว และยังคงติดอันดับต้นๆ ของการสํารวจในมิติต่าง ๆ อย่างต่อเนื่อง พร้อมย้ําความสําคัญอุตสาหกรรมท่องเที่ยว พัฒนาการท่องเที่ยวอย่างรอบด้าน เพื่อสร้างการเติบโตอย่างยั่งยืน
โฆษกประจําสํานักนายกรัฐมนตรี กล่าวว่า Kiplinger วารสารด้านการวิเคราะห์แนวโน้มธุรกิจของของสหรัฐฯ เผยแพร่การจัดอันดับประเทศทั่วโลกที่มีค่าใช้จ่ายสําหรับนักท่องเที่ยวน้อยที่สุด 10 อันดับ ประเทศไทยอยู่ในอันดับ 4 โดยมีค่าใช้จ่ายรายวันเฉลี่ย 52 ดอลลาร์สหรัฐฯ ค่าที่พักเฉลี่ย 21 ดอลลาร์สหรัฐฯ/วัน และค่าอาหารเฉลี่ย 14 ดอลลาร์สหรัฐฯ/วัน ซึ่งในการจัดอันดับยังระบุว่า แม้ค่าตั๋วเครื่องบินมายังประเทศในเอเชียใต้ช่วงนี้อาจมีราคาสูง แต่สามารถชดเชยได้ด้วยค่าใช้จ่ายอื่น ทั้งนี้ ประเทศไทยมีชื่อเสียงเรื่องชายหาดเขตร้อน วัดป่า พระพุทธรูป ร้านอาหารอร่อยๆ และตลาดนัด (Street market) ในเมืองอย่างกรุงเทพฯ จึงไม่น่าแปลกใจที่ประเทศไทยเป็นประเทศที่มีผู้มาเยือนมากที่สุดในเอเชียตะวันออกเฉียงใต้ (https://www.kiplinger.com/personal-finance/spending/cheapest-countries-to-travel-to)
ซึ่งการจัดอันดับคํานึงถึงค่าใช้จ่ายรายวันโดยรวมเฉลี่ย ที่อาจต้องจ่ายเมื่อไปถึงจุดหมายปลายทาง และยังรวมถึงที่พัก อาหาร และค่าครองชีพรายวัน แต่ไม่คํานึงถึงค่าตั๋วเครื่องบิน เนื่องจากค่าตั๋วเครื่องบินจะแตกต่างกันไปมากขึ้นอยู่กับช่วงเวลาของปีที่เดินทาง สถานที่ต้นทาง และปลายทาง โดยการจัดอันดับดังกล่าวประเทศที่มีค่าใช้จ่ายน้อยที่สุด ได้แก่ ประเทศลาว ตุรกี และอินโดนีเซียตามลําดับ
โฆษกประจําสํานักนายกรัฐมนตรี กล่าวเพิ่มเติมว่า ล่าสุด ประเทศไทยยังได้รับคัดเลือกให้เป็น “จุดหมายปลายทางการท่องเที่ยวยอดเยี่ยม” จากงาน Grand Travel Award 2023 คู่กับประเทศอิตาลี ทั้งนี้ งาน Grand Travel Award เป็นพิธีมอบรางวัลที่ใหญ่ที่สุดสําหรับอุตสาหกรรมการท่องเที่ยวในสวีเดน ซึ่งจัดขึ้นเป็นประจําทุกปีตั้งแต่ปีพ.ศ. 2536 โดยผู้ชนะจะได้รับการคัดเลือกจากการสํารวจในหมู่นักเดินทางชาวสวีเดน และตัวแทนการท่องเที่ยว (travel agencies) ทั่วประเทศ
“นายกฯ ยินดีที่การท่องเที่ยวไทยยังคงติดอันดับต้น ๆ ของการสํารวจในมิติต่าง ๆ อย่างต่อเนื่องในช่วงที่ผ่านมา ซึ่งรัฐบาลให้ความสําคัญอุตสาหกรรมท่องเที่ยว ทั้งการพัฒนาคุณภาพ และความหลากหลายของแหล่งท่องเที่ยว พัฒนาและฟื้นฟูทรัพยากรธรรมชาติและการรักษาสิ่งแวดล้อมเพื่อสร้างการเติบโตอย่างยั่งยืน เร่งสร้างโครงสร้างพื้นฐานด้านการคมนาคมเพื่ออํานวยความสะดวกให้แก่นักท่องเที่ยวทั้งชาวไทยและชาวต่างประเทศ พร้อมกันนี้ยังคํานึงถึงและควบคุมสินค้า บริการ และราคาค่าโดยสารไม่ให้แพงเมื่อเทียบกับประเทศอื่น ซึ่งกล่าวได้ว่า ไทยมีคุณภาพและราคาไม่แพง ทั้งนี้ คนไทยสามารถเข้าถึงการท่องเที่ยวในประเทศในราคาถูกผ่านโครงการ “เราเที่ยวด้วยกัน” ที่รัฐบาลได้ให้การสนับสนุนเป็นเฟลที่ 5 แล้ว” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีภาคอุตสาหกรรมการผลิตพลาสติกชีวภาพไทยเป็นอันดับ 2 ของโลก
วันจันทร์ที่ 6 มีนาคม 2566
06/03/2566
​โฆษกรัฐบาลเผย นายกฯ ยินดีภาคอุตสาหกรรมการผลิตพลาสติกชีวภาพไทยเป็นอันดับ 2 ของโลก
ขับเคลื่อนเศรษฐกิจไทยให้เติบโตอย่างยั่งยืน ควบคู่ไปกับการรักษาสิ่งแวดล้อม พร้อมสนับสนุนและส่งเสริมศักยภาพผู้ประกอบการไทยสู่ระดับสากล
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของทั้งภาครัฐและเอกชน ผู้มีส่วนในการผลิตพลาสติกชีวภาพ ซึ่งลดการปล่อยก๊าซคาร์บอนไดออกไซด์ ช่วยแก้ปัญหาพลาสติกใช้ครั้งเดียวทิ้ง ส่งเสริมการอนุรักษ์ฟื้นฟูสิ่งแวดล้อม
โฆษกประจําสํานักนายกรัฐมนตรี กล่าวว่า น่ายินดีว่าประเทศไทยเป็นประเทศผู้ผลิตพลาสติกชีวภาพ (Bioplastic) รายใหญ่เป็นอันดับ 2 ของโลก ต่อจากสหรัฐฯ เนื่องจากมีวัตถุดิบ อาทิ อ้อย และมันสําปะหลัง ภายในประเทศจํานวนมากเพื่อการผลิต และด้วยศักยภาพกําลังการผลิตของประเทศอยู่ที่ 95,000 ตันต่อปี และมีแผนที่จะเพิ่มปริมาณการผลิตอีก 75,000 ตันต่อปี โดยกว่าร้อยละ 90 ของผลิตภัณฑ์พลาสติกชีวภาพเป็นไปเพื่อการส่งออก ส่วนที่เหลือจําหน่ายภายในประเทศ ซึ่งการผลิตพลาสติกชีวภาพไม่เพียงแต่เพิ่มมูลค่าให้กับสินค้าเกษตรของไทยเท่านั้น แต่ยังสนับสนุนความพยายามในการลดการปล่อยก๊าซคาร์บอนไดออกไซด์ และเป็นทางเลือกหนึ่งในการจัดการกับปัญหาที่เกิดจากพลาสติกแบบใช้ครั้งเดียวทิ้งอีกด้วย
โฆษกประจําสํานักนายกรัฐมนตรี กล่าวเพิ่มเติมว่า รัฐบาล โดยนายกรัฐมนตรีได้ประกาศให้ BCG เป็นวาระแห่งชาติ โดยมีเศรษฐกิจชีวภาพเป็นหนึ่งในปัจจัยสําคัญ หัวใจของเศรษฐกิจชีวภาพคือการขับเคลื่อนเศรษฐกิจโดยการใช้ทรัพยากรหมุนเวียนเป็นวัตถุดิบ ทั้งเพื่อผลิตพลังงาน อาหาร รวมถึงผลิตภัณฑ์ที่มีมูลค่าเพิ่มอื่นๆ ทั้งนี้ โมเดลเศรษฐกิจ BCG ยังสนับสนุนให้ผู้ผลิตนําเอาเทคนิคต่างๆ มาใช้เพื่อเพิ่มมูลค่าให้กับผลิตภัณฑ์ และก่อให้เกิดผลกระทบน้อยที่สุด หรือไม่มีผลกระทบเลยต่อสิ่งแวดล้อม
“รัฐบาลชื่นชมผู้ประกอบการไทยที่พัฒนาศักยภาพ และฝีมือจนทัดเทียมนานาประเทศ และในขณะเดียวกันเป็นอุตสาหกรรมที่คํานึงถึงผลกระทบต่อสิ่งแวดล้อมด้วย ทั้งนี้ ขอบคุณหน่วยงานที่เกี่ยวข้องทั้งภาครัฐและเอกชน ที่ให้การสนับสนุนนโยบายของรัฐบาล นายกรัฐมนตรีเชื่อมั่นว่ารูปแบบทางเศรษฐกิจที่คํานึงถึงสิ่งแวดล้อมจะทําให้เกิดความสมดุล ยั่งยืนในโลก และรัฐบาลพร้อมให้การสนับสนุนเศรษฐกิจไทยที่ให้ความสําคัญกับสิ่งแวดล้อม ให้เติบโตได้อย่างยั่งยืน พร้อมเพิ่มศักยภาพสร้างความได้เปรียบทางการแข่งขันในระดับสากล” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าวเดือนมกราคม 2566 เงินลงทุนทั้งสิ้นกว่า 5 พันล้านบาท มั่นใจเศรษฐกิจไทยมั่นคงพร้อมฟื้นฟู
วันจันทร์ที่ 6 มีนาคม 2566
06/03/2566
โฆษกรัฐบาลเผย ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าวเดือนมกราคม 2566 เงินลงทุนทั้งสิ้นกว่า 5 พันล้านบาท มั่นใจเศรษฐกิจไทยมั่นคงพร้อมฟื้นฟู
โฆษกรัฐบาลเผย ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าวเดือนมกราคม 2566 เงินลงทุนทั้งสิ้นกว่า 5 พันล้านบาท มั่นใจเศรษฐกิจไทยมั่นคงพร้อมฟื้นฟู
วันนี้ (6 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตัวเลขการลงทุนผ่านช่องทางการขอรับใบอนุญาตประกอบธุรกิจของคนต่างด้าว เดือนมกราคม ปี 2566 ได้อนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้พระราชบัญญัติการประกอบธุรกิจของคนต่างด้าว พ.ศ.2542 จํานวน 52 ราย โดยเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 22 ราย และการขอหนังสือรับรองการประกอบธุรกิจของคนต่างด้าว จํานวน 30 ราย เงินลงทุนทั้งสิ้น 5,129 ล้านบาท จ้างงานคนไทย 298 คน
โฆษกประจําสํานักนายกรัฐมนตรีระบุว่า ธุรกิจที่ได้รับอนุญาตในเดือนมกราคม 2566 ส่วนใหญ่เป็นธุรกิจที่สอดคล้องกับการพัฒนาโครงสร้างพื้นฐานของประเทศ นโยบายการส่งเสริมการลงทุนเพื่อเพิ่มความสามารถในการแข่งขันของประเทศ ส่วนการลงทุนในพื้นที่ EEC ของนักลงทุนต่างชาติ เดือนมกราคม 2566 มีนักลงทุนต่างชาติสนใจลงทุนในพื้นที่ EEC จํานวน 8 ราย คิดเป็นร้อยละ 15 ของจํานวนนักลงทุนทั้งหมด โดยมีมูลค่าการลงทุน 683 ล้านบาท คิดเป็นร้อยละ 13 ของเงินลงทุนทั้งหมด ซึ่งคาดว่าตลอดปี 2566 จะมีนักลงทุนต่างชาตินําเงินเข้ามาลงทุนในประเทศไทย ไม่ต่ํากว่า 1 แสนล้านบาท
อนึ่ง ชาติที่เข้ามาลงทุนในไทยมากที่สุด 5 อันดับแรก ได้แก่
1. ญี่ปุ่น 14 ราย (ร้อยละ 27) เงินลงทุน 3,588 ล้านบาท
2. สิงคโปร์ 6 ราย (ร้อยละ 12) เงินลงทุน 410 ล้านบาท
3. สหรัฐอเมริกา 6 ราย (ร้อยละ 12) เงินลงทุน 9 ล้านบาท
4. สหราชอาณาจักร 5 ราย (ร้อยละ 10) เงินลงทุน 98 ล้านบาท และ
5. จีน 3 ราย (ร้อยละ 6) เงินลงทุน 548 ล้านบาท
“นายกรัฐมนตรีเชื่อมั่นว่า การทํางานของรัฐบาลมีปัจจัยสนับสนุนการลงทุนจากต่างชาติ ประเทศไทยมีศักยภาพต่างชาติสนใจที่จะร่วมค้าร่วมลงทุนด้วย ทั้งการดําเนินนโยบายของรัฐบาลที่ปรับเปลี่ยนอย่างเหมาะสมผ่านการประเมินตามสถานการณ์โลก โครงสร้างพื้นฐานที่เอื้อต่อการลงทุน ศักยภาพในการแข่งขันเมื่อเทียบกับประเทศอื่นในภูมิภาค สภาพทางภูมิศาสตร์ที่เป็นศูนย์กลางภูมิภาค คมนาคมขนส่งสะดวก รวดเร็ว มีมาตรฐาน ชื่อเสียงที่ดี ซึ่งนายกรัฐมนตรีพร้อมที่จะสนับสนุนปัจจัยเหล่านี้เพื่อการฟื้นฟูเศรษฐกิจของประเทศอย่างยั่งยืน สมดุล ต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ยกคณะหารือสมาคมวัวชน-นายสนามภาคใต้ ฟังข้อเสนอร่าง กม.ปศุสัตว์ ชี้จะทำกฎหมายต้องลงพื้นที่หาข้อมูลจริง
วันจันทร์ที่ 6 มีนาคม 2566
06/03/2566
รัฐมนตรีว่าการกระทรวงยุติธรรม ยกคณะหารือสมาคมวัวชน-นายสนามภาคใต้ ฟังข้อเสนอร่าง กม.ปศุสัตว์ ชี้จะทํากฎหมายต้องลงพื้นที่หาข้อมูลจริง
รัฐมนตรีว่าการกระทรวงยุติธรรม ยกคณะหารือสมาคมวัวชน-นายสนามภาคใต้ ฟังข้อเสนอร่าง กม.ปศุสัตว์ ชี้จะทํากฎหมายต้องลงพื้นที่หาข้อมูลจริงเพื่อให้เป็นของประชาชน เล็งถก 8 กระทรวง-สมาคมสัตว์ต่างๆ รวมเป็นฉบับเดียว ตีกรอบ 6 เดือนต้องเสร็จ
เมื่อวันที่ 6 มี.ค. 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนพร้อมด้วย พ.ต.ท.ประวุธ วงศ์สีนิล รองปลัดกระทรวงยุติธรรม และคณะทํางานร่างกฎหมาย ได้ร่วมประชุมรับฟังความคิดเห็นจากสมาคมกีฬาชนโคไทยและผู้ประกอบการ ที่ จ.สงขลา โดยมีนายธีระ วงศ์สมุทร อดีตรมว.เกษตรและสหกรณ์ และที่ปรึกษาสมาคมฯ นายชาคริต รองสวัสดิ์ นายกสมาคมฯ พร้อมด้วยกรรมการสมาคม นายสนามชนโค 40 แห่ง ในภาคใต้ ร่วมประชุมและร่วมแสดงความคิดเห็นต่อการร่างกฎหมายส่งเสริมปศุสัตว์ ซึ่งการร่างกฎหมายส่งเสริมปศุสัตว์ จะเป็นการนํากฎหมายที่เกี่ยวข้องในทุกฉบับ ซึ่งมีถึง 8 กระทรวง มารวมไว้ในกฎหมายเดียว เหมือนตอนที่เราทําประมวลกฎหมายยาเสพติดที่รวมกฎหมาย 24 ฉบับเป็นฉบับเดียว เพื่อให้ง่ายต่อการบังคับใช้และปรับสิ่งที่ล้าหลังให้ทันสมัย โดยตนได้กําหนดกรอบเวลาไว้ที่ 6 เดือนในการร่างกฎหมายฉบับนี้
นายสมศักดิ์ กล่าวว่า กีฬาชนโคหรือวัวชน มีสมาคมที่เข้มแข็งจึงต้องรับฟังข้อคิดเห็น ข้อเสนอแนะเพื่อนําไปปรับใช้ในการร่างกฎหมายต่อไป วันนี้กระทรวงมหาดไทย ได้อนุญาตจัดให้มีการเล่นการพนันประเภทสัตว์ต่อสู้กันหรือแข่งขันสัตว์ถึงผู้ว่าราชการจังหวัดทุกจังหวัด ซึ่งกีฬาสัตว์ท้องถิ่น เช่น วัวชน ไก่ชน ปลากัด และม้า จัดการแข่งขันและเล่นพนันได้ ซึ่งเรื่องนี้จะเป็น Soft Power ช่วยให้ระบบเศรษฐกิจและการท่องเที่ยวของไทย โกอินเตอร์ เป็นที่น่าสนใจของชาวต่างชาติ และเราต้องทํากติกาให้เป็นสากล ลดการบาดเจ็บของสัตว์ และมีการทําสัญลักษณ์ให้ชัดว่าตัวไหนเป็นฝั่งไหน ซึ่งการรับฟังครั้งนี้ก็ได้ข้อเสนอและรับรู้ปัญหาหลายอย่าง เช่น เจ้าของวัวบางตัวไม่ยอมให้พันเขาสีแดง เพราะเกรงว่าจะเกิดความตื่นกลัว เราจึงจะค่อยๆปรับโดยใช้สีอื่นแทน
"นอกจากได้หารือกับสมาคมและผู้ประกอบการแล้ว ตนยังได้นําคณะทํางานลงพื้นที่ไปที่สนามวัวชน 3 แห่ง คือ จ.พัทลุง ตรัง และสงขลา เพื่อให้ได้ข้อมูลที่แท้จริง ว่าในการแข่งขันเป็นอย่างไร สภาพสนามต้องมีการวางกฎเกณฑ์อย่างไรบ้าง ซึ่งการที่เราจะร่างกฎหมายนั้น ต้องลงไปสํารวจและเก็บข้อมูลในสถานที่จริงและพูดคุยกับผู้ประกอบการ ผู้เลี้ยงและผู้ชม เพื่อให้ได้ข้อมูลอย่างถูกต้องในการนํามาร่างกฎหมาย เพราะหากเราคิดเองร่างเอง โดยไม่ถามคนที่มีส่วนเกี่ยวข้องโดยตรง ก็จะไม่ใช่กฎหมายเพื่อประชาชนอย่างแท้จริง ซึ่งหลังจากนี้คณะทํางานก็จะมีการหารือกับกระทรวงต่างๆที่เกี่ยวข้อง และจะมีการแยกรายการสัตว์แต่ละประเภทเพื่อคุยกับทุกสมาคม เพื่อให้ร่างกฎหมายออกมาอย่างสมบูรณ์แบบมากที่สุด" นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลัดฯณัฐพล มอบรางวัล CAR & BIKE OF THE YEAR 2023 สร้างแรงจูงใจให้แก่ผู้ประกอบการร่วมพัฒนาผลิตยานยนต์คุณภาพให้ผู้บริโภค
วันจันทร์ที่ 6 มีนาคม 2566
06/03/2566
ปลัดฯณัฐพล มอบรางวัล CAR & BIKE OF THE YEAR 2023 สร้างแรงจูงใจให้แก่ผู้ประกอบการร่วมพัฒนาผลิตยานยนต์คุณภาพให้ผู้บริโภค
ปลัดกระทรวงอุตสาหกรรม มอบรางวัล CAR & BIKE OF THE YEAR 2023 สร้างแรงจูงใจให้แก่ผู้ประกอบการร่วมพัฒนาผลิตยานยนต์คุณภาพให้ผู้บริโภค
เมื่อวันที่ 3 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีมอบรางวัล CAR & BIKE OF THE YEAR 2023 ครั้งที่ 25 เป็นรางวัลที่ประกาศถึงเกียรติยศแห่งการค้นคว้า และพัฒนาของแต่ละบริษัทด้านยนตรกรรม ทั้งยังเป็นการสนับสนุนให้ทุกบริษัทรถยนต์เกิดความภาคภูมิใจในผลงาน และพร้อมที่จะผลิตสินค้าคุณภาพออกมาสู่ผู้บริโภคอย่างต่อเนื่อง และเป็นเวทีกลางให้ผู้ประกอบการยานยนต์ได้มาร่วมสร้างบรรทัดฐานใหม่ในด้านคุณภาพให้เกิดขึ้นในแวดวงยานยนต์ของไทย และนํามาซึ่งฐานข้อมูลที่ถูกต้องส่งต่อสู่ผู้บริโภค โดยมีนายอโณทัย เอี่ยมลําเนา ประธานจัดงาน Car & Bike of The Year ให้การต้อนรับ ณ ห้อง รอยัล จูบิลี่ บอลรูม อาคารชาเลนเจอร์อิมแพ็ค เมืองทองธานี
ปลัดกระทรวงอุตสาหกรรม กล่าวว่า ภาคอุตสาหกรรมยานยนต์ มีบทบาทสําคัญต่อระบบเศรษฐกิจของประเทศไทย ถือเป็นหนึ่งในอุตสาหกรรมยุทธศาสตร์ ที่สร้างมูลค่าหลายล้านล้านบาทต่อปี รัฐบาลทุกยุคทุกสมัยจึงมีนโยบายส่งเสริม และพัฒนาอุตสาหกรรมยานยนต์มาอย่างต่อเนื่อง เพื่อให้ไทยเราได้ก้าวขึ้นมาเป็นฐานการผลิตยานยนต์คุณภาพของตลาดโลก และสอดรับกับทิศทางการใช้ยานยนต์ในโลกปัจจุบัน ที่มุ่งสู่เป้าหมายการใช้ยานยนต์พลังงานไฟฟ้า ซึ่งการดําเนินงานเพื่อให้บรรลุนโยบายต่างๆ นั้น จําเป็นต้องอาศัยความร่วมมืออย่างเต็มที่ จากทั้งภาครัฐ และภาคเอกชน เพื่อช่วยกันขับเคลื่อนให้อุตสาหกรรมยานยนต์ของไทย กลายเป็นฐานการผลิตที่มีคุณภาพ และได้มาตรฐานระดับโลก สําหรับรางวัล Car & Bike of The Year 2023 ถือเป็นอีกกิจกรรมที่จะช่วยสร้างแรงจูงใจให้แก่ผู้ประกอบการทั้งหลาย ได้ร่วมแข่งขัน เพื่อพัฒนา และผลิตยานยนต์คุณภาพให้กับผู้บริโภคได้เลือกใช้
รางวัล Car & Bike of The Year แบ่งเป็นรางวัลประเภทรถยนต์มีจํานวน 94 รางวัล มีบริษัทได้รับรางวัล จํานวน 32 บริษัท ส่วนรางวัลประเภทรถจักรยานยนต์ มีจํานวนรางวัล 36 รางวัล มีบริษัทได้รับรางวัล จํานวน 9 บริษัท
รัฐบาลไทย-ข่าวทำเนียบรัฐบาล-​รัฐบาลเอาจริง ตัดแต้มใบขับขี่คนทำผิดจราจร จับอบรมถ้าอยากได้คะแนนคืน
วันจันทร์ที่ 6 มีนาคม 2566
06/03/2566
​รัฐบาลเอาจริง ตัดแต้มใบขับขี่คนทําผิดจราจร จับอบรมถ้าอยากได้คะแนนคืน
​รัฐบาลเอาจริง ตัดแต้มใบขับขี่คนทําผิดจราจร จับอบรมถ้าอยากได้คะแนนคืน
วันนี้ 6 มีนาคม 2566นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งสร้างวินัยจราจร เพื่อลดปัญหาอุบัติเหตุบนท้องถนน โดยที่ผ่านมา กรมการขนส่งทางบกและสํานักงานตํารวจแห่งชาติได้บูรณาการข้อมูลการทําผิดกฎหมายจราจร ซึ่งหากทําผิดจะถูกตัดคะแนนขับขี่ตามที่กฎหมายกําหนด จากคะแนนที่แต่ละคนมี 12 คะแนน กรณีเมาแล้วขับหรือแข่งรถในทาง ถูกตัด 4 คะแนน ขับรถย้อนศรหรือฝ่าไฟแดง ถูกตัด 2 คะแนน เมื่อถูกตัดคะแนนจนเหลือ 0 คะแนน จะถูกสั่งพักใช้ใบอนุญาตขับขี่ หรือห้ามขับรถทุกประเภทเป็นเวลา 90 วัน โดยมีหนังสือแจ้งคําสั่ง หากฝ่าฝืนขับรถในขณะถูกสั่งพักใช้ใบอนุญาตขับขี่จะมีโทษจําคุกไม่เกิน 3 เดือน ปรับไม่เกิน 10,000 บาท หรือทั้งจําทั้งปรับ
ทั้งนี้ ผู้ขับขี่สามารถตรวจสอบคะแนนใบขับขี่ได้ที่เว็บไซต์ e-Ticket PTM https://ptm.police.go.th/eTicket/ และแอปพลิเคชั่น “ขับดี”
ส่วนคะแนนใบขับขี่ที่ถูกตัด หากเหลือน้อยกว่า 6 คะแนน ผู้ขับขี่สามารถขอคะแนนคืนได้ด้วยการอบรม ซึ่งเปิดให้อบรมปีละ 2 ครั้งเท่านั้น ที่สํานักงานขนส่งทั่วประเทศ โดยมีรายละเอียดดังนี้
1.จองคิว เลือกวัน เวลา สถานที่ผ่านออนไลน์ที่ เว็บไซต์ https://gecc.dlt.go.th/login หรือแอปพลิเคชั่น DLT Smart Queue
2.เข้ารับการอบรม โดยมีหลักสูตรการอบรมและค่าใช้จ่าย ดังนี้
อบรมครั้งที่ 1 มีหลักสูตร คือ คืน 1)คืนไม่เกิน 12 คะแนน อบรม 4 ชั่วโมง 300 บาท 2)คืนไม่เกิน 9 คะแนน อบรม 3 ชั่วโมง 250 บาท และ 3)คืนไม่เกิน 6 คะแนน อบรม 2 ชั่วโมง 200 บาท
อบรมครั้งที่ 2 มีหลักสูตร คือ 1)คืนกลับมาเป็น 6 คะแนน อบรม 3 ชั่วโมง 250 บาท 2)คืนกลับมาเป็น 12 คะแนน อบรม 4 ชั่วโมง 300 บาท (กรณีถูกสั่งพักใช้ใบขับขี่ เหลือ 0 คะแนน )
3.เข้ารับการทดสอบ โดยต้องได้คะแนนไม่น้อยกว่าร้อยละ 60 จึงจะถือว่าผ่านการอบรมและทดสอบ หากทดสอบไม่ผ่าน สามารถสอบเป็นครั้งที่ 2 ได้ ในวันเดียวกัน และหากยังสอบไม่ผ่านอีก เจ้าหน้าที่จะออกใบนัดให้มาทดสอบ ครั้งที่ 3 ภายใน 7 วัน นับจากวันที่สอบครั้งแรกไม่ผ่าน
“เมื่อผ่านการทดสอบแล้วกรมการขนส่งทางบกจะแจ้งผลผ่านระบบอิเล็กทรอนิกส์ เพื่อให้สํานักงานตํารวจแห่งชาติคืนคะแนนให้ต่อไปสอบถามเพิ่มเติมที่ สายด่วนกรมการขนส่งทางบกโทร.1584” นางสาวรัชดา กล่าว
รัฐบาลไทย-ข่าวทำเนียบรัฐบาล-​นายกรัฐมนตรีพอใจ 3 ปีดึงบิ๊กคอร์ปลงทุน 5 อุตสาหกรรมมุ่งเป้า 6 แสนล้านบาท
วันจันทร์ที่ 6 มีนาคม 2566
06/03/2566
​นายกรัฐมนตรีพอใจ 3 ปีดึงบิ๊กคอร์ปลงทุน 5 อุตสาหกรรมมุ่งเป้า 6 แสนล้านบาท
นายกรัฐมนตรีพอใจ 3 ปีดึงบิ๊กคอร์ปลงทุน 5 อุตสาหกรรมมุ่งเป้า 6 แสนล้านบาท บอร์ดบีโอไอ มี.ค.นี้เตรียมอนุมัติอีกหลายโครงการใหญ่ ยกเป็นผลงาน “ทีมไทยแลนด์” พร้อมขอบคุณเจ้าหน้าที่ทุกหน่วยลุยงานหนักดันไทยเป็นจุดหมายนักลงทุนสําเร็จ
วันนี้ 6 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม รับทราบรายงานของสํานักงานคณะกรรมการส่งเสริมการลงทุน (บีโอไอ) ถึงความคืบหน้าการดึงดูดการลงทุนในอุตสาหกรรมเป้าหมายตามนโยบายของรัฐบาล ซึ่งพบว่าใน 3 ปีที่ผ่านมา (2563-65) ได้มีบรรษัทข้ามชาติใหญ่ระดับโลกเลือกใช้ไทยเป็นฐานลงทุนธุรกิจใหม่ ๆ โดยเฉพาะใน 5 อุตสาหกรรมมุ่งเป้า ประกอบด้วย ยานยนต์ไฟฟ้า ดิจิทัล อิเล็กทรอนิกส์อัจฉริยะ BCG และอุตสาหกรรมสร้างสรรค์ มียอดขอรับการส่งเสริมการลงทุนรวมกัน 2,687 โครงการ มูลค่าเงินลงทุนกว่า 6 แสนล้านบาท
นายกรัฐมนตรีพอใจกับการเติบโตของการลงทุนที่เกิดขึ้น และถือเป็นผลสะท้อนที่เป็นรูปธรรมแสดงให้เห็นว่าต่างชาติเชื่อมั่นต่อนโยบายของรัฐบาล พื้นฐาน ศักยภาพของประเทศไทยและคนไทย โดยนายกรัฐมนตรียกให้ความสําเร็จนี้เป็นผลงานของทีมไทยแลนด์ ของทุกหน่วยงาน ไม่ว่าจะเป็นทีมปฏิบัติการเชิงรุกเพื่อดึงดูดการลงทุนจากต่างประเทศ บีโอไอ และหน่วยงานที่เกี่ยวข้องที่ได้ร่วมกันทํางานอย่างหนักท่ามกลางการแข่งขันกับประเทศต่างๆที่เร่งดึงดูดนักลงทุนเช่นกัน แต่ทีมไทยแลนด์ก็สามารถผลักดันให้ประเทศไทยเป็นจุดหมายปลายทางที่นักลงทุนทั่วโลกเลือกเป็นฐานการผลิตได้
“ในเดือน มี.ค.นี้จะมีการประชุมบอร์ดบีโอไออีก 1 ครั้ง ซึ่งสํานักงานบีโอไอจะนําเสนอโครงการลงทุนขนาดใหญ่อีกหลายโครงการให้บอร์ดอนุมัติให้การส่งเสริม การที่ต่างชาติเข้ามาลงทุนในอุตสาหกรรมเป้าหมายของไทยต่อเนื่องนี้ ทําให้นายกรัฐมนตรีมั่นใจว่ารัฐบาลได้กําหนดนโยบายมาถูกทางและได้การวางรากฐานให้อุตสาหกรรมใหม่ของประเทศให้เข้มแข็งต่อไปในอนาคต” น.ส.ไตรศุลี กล่าว
น.ส.ไตรศุลี กล่าวว่า สํานักงานบีโอไอ รายงานถึงรายละเอียดการขอรับส่งเสริมการลงทุนของบรรษัทข้ามชาติขนาดใหญ่ใน 5 อุตสาหกรรมมุ่งเป้า รวม 2,687 โครงการ เงินลงทุนรวม 6 แสนล้านบาท ดังนี้ 1)อุตสาหกรรมยานยนต์ไฟฟ้าและชิ้นส่วนรวมถึงสถานีอัดประจุไฟฟ้า 46 โครงการ มูลค่าเงินลงทุน 78,115 ล้านบาท 2) อุตสาหกรรมดิจิทัล 420 โครงการ มูลค่า 64,481 ล้านบาท 3)อุตสาหกรรมอิเล็กทรอนิกส์อัจฉริยะ 92 โครงการ มูลค่า 113,990 ล้านบาท 4)อุตสาหกรรม BCG 1,911 โครงการ มูลค่า 305,170 ล้านบาท และ 5)อุตสาหกรรมสร้างสรรค์ 218 โครงการ มูลค่า 53,104 ล้านบาท
รัฐบาลไทย-ข่าวทำเนียบรัฐบาล-ผู้ตรวจฯ ภาสกร ลงพื้นที่มหาสารคาม ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
วันจันทร์ที่ 6 มีนาคม 2566
06/03/2566
ผู้ตรวจฯ ภาสกร ลงพื้นที่มหาสารคาม ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่มหาสารคาม ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 2 มีนาคม 2566 เวลา 08.30 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดมหาสารคาม โดยได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ โดยมีนายศิวะ โพธิตาปนะ อุตสาหกรรมจังหวัดมหาสารคาม และเจ้าหน้าที่เข้าร่วม ทั้งนี้ อุตสาหกรรมจังหวัดได้รายงานผลการดําเนินงานปัญหาอุปสรรค ผลการตรวจกํากับโรงงาน/เหมืองแร่ สถานการณ์อ้อยลักลอบเผา การส่งเสริมอาชีพดูแลชุมชนรอบโรงงาน นอกจากนี้ ยังได้ประชุมหารือเครือข่ายในพื้นที่ อาทิ สภาอุตสาหกรรม สภาหอการค้า ผู้จัดการ SMEs D Bank สาขามหาสารคาม เครือข่ายอุตสาหกรรมรักษ์สิ่งแวดล้อม และผู้แทน คพอ. เพื่อร่วมกันกําหนดทิศทางการพัฒนาเศรษฐกิจอุตสาหกรรมของจังหวัดที่อยากให้มีงานวิจัยและนวัตกรรมมาช่วยพัฒนาสร้างมูลผลิตภัณฑ์ให้สามารถแข่งขันได้
ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ)
รัฐบาลไทย-ข่าวทำเนียบรัฐบาล-​รัฐบาลห่วงใยประชาชน แนะจุดสังเกต "ข่าวปลอม" 10 จุด สร้างภูมิคุ้มกันรู้ทันข่าวปลอม
วันจันทร์ที่ 6 มีนาคม 2566
06/03/2566
​รัฐบาลห่วงใยประชาชน แนะจุดสังเกต "ข่าวปลอม" 10 จุด สร้างภูมิคุ้มกันรู้ทันข่าวปลอม
​รัฐบาลห่วงใยประชาชน แนะจุดสังเกต "ข่าวปลอม" 10 จุด สร้างภูมิคุ้มกันรู้ทันข่าวปลอม
วันนี้ 6 มีนาคม 2566นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลห่วงใยประชาชนถูกมิจฉาชีพหลอก ถึงแม้จะมีการประชาสัมพันธ์แจ้งเตือนอยู่ตลอดเวลา แต่มิจฉาชีพได้ปรับเปลี่ยนรูปแบบกลโกง ให้มีความน่าเชื่อถือมากยิ่งขึ้น ทําให้ยังมีประชาชนตกเป็นเหยื่อสูญเสียเงินให้กับมิจฉาชีพ ซึ่งจากรายงานของกระทรวงดิจิทัลเพื่อเศรษฐกิจและสังคม พบว่า 70% ของข่าวสารที่แพร่กระจายบนโซเชียลมีเดีย คือ ข่าวปลอม
นางสาวรัชดา กล่าวว่า เพื่อสร้างภูมิคุ้มกันให้ประชาชนได้รู้ทันข่าวปลอมผ่านสื่อออนไลน์ โดยเฉพาะบนเฟซบุ๊ก ทางกระทรวงพอจิทัลฯจึงแนะนําให้ประชาชนสังเกตจุดสําคัญ 10 ข้อ ที่มีลักษณะเป็น "ข่าวปลอม" ดังนี้
1. สงสัยข้อความพาดหัว : ข่าวปลอมมักมีข้อความพาดหัวที่ดึงดูดความสนใจโดยใช้ตัวหนังสือเด่น ๆ และเครื่องหมายอัศเจรีย์ หากข้อความพาดหัวที่น่าตื่นตระหนกฟังดูไม่น่าเชื่อถือ ข่าวนั้นน่าจะเป็นข่าวปลอม
2. สังเกตที่ URL : URL หลอกลวง หรือดูคล้ายอาจเป็นสัญญาณของข่าวปลอมได้ เว็บไซต์ข่าวปลอมจํานวนมากเปลี่ยนแปลง URL เพียงเล็กน้อยเพื่อเลียนแบบแหล่งข่าวจริง เราอาจไปที่เว็บไซต์เพื่อเปรียบเทียบ URL กับแหล่งข่าวที่มี
3. สังเกตแหล่งที่มา : ตรวจดูให้แน่ใจว่าเรื่องราวเขียนขึ้นโดยแหล่งที่มาที่น่าเชื่อถือและมีชื่อเสียงด้านความถูกต้อง หากเรื่องราวมาจากองค์กรที่ชื่อไม่คุ้นเคย ให้ตรวจสอบที่ส่วน “เกี่ยวกับ” เพื่อเรียนรู้เพิ่มเติม
4. มองหาการจัดรูปแบบที่ไม่ปกติ : เว็บไซต์ข่าวปลอมจํานวนมากมักมีการสะกดผิดหรือวางเลย์เอาต์ไม่ปกติ โปรดอ่านอย่างระมัดระวังหากเราเห็นสัญญาณเหล่านี้
5. พิจารณารูปภาพ : เรื่องราวข่าวปลอมมักมีรูปภาพหรือวิดีโอที่ไม่เป็นความจริง บางครั้งรูปภาพอาจเป็นรูปจริง แต่ไม่เกี่ยวข้องกับบริบทของเรื่องราว เราสามารถค้นหาเพื่อตรวจสอบได้ว่ารูปภาพเหล่านั้นมาจากที่ไหน
6. ตรวจสอบวันที่ : เรื่องราวข่าวปลอมอาจมีลําดับเหตุการณ์ที่ไม่สมเหตุผล หรือมีการเปลี่ยนแปลงวันที่ของเหตุการณ์
7. ตรวจสอบหลักฐาน : ตรวจสอบแหล่งข้อมูลของผู้เขียนเพื่อยืนยันว่าถูกต้อง หากไม่มีหลักฐานหรือความน่าเชื่อถือของผู้เชี่ยวชาญที่ไม่มีชื่อเสียง อาจระบุได้ว่าข่าวดังกล่าวเป็นข่าวปลอม
8. ดูรายงานอื่น ๆ : หากไม่มีแหล่งที่มาอื่น ๆ ที่รายงานเรื่องราวเดียวกัน อาจระบุได้ว่าข่าวดังกล่าวเป็นข่าวปลอม หากมีการรายงานข่าวโดยหลายแหล่งข่าวที่คุณเชื่อถือได้ มีแนวโน้มว่าข่าวดังกล่าวจะเป็นข่าวจริง
9. เรื่องราวนี้เป็นเรื่องตลกหรือไม่ : บางครั้งอาจแยกข่าวปลอมจากเรื่องตลกหรือการล้อเลียนได้ยาก ตรวจสอบดูว่าแหล่งที่มาของข่าวขึ้นชื่อเรื่องการล้อเลียนหรือไม่ และรายละเอียดตลอดจนน้ําเสียงของข่าวฟังดูเป็นเรื่องตลกหรือไม่
10. เรื่องราวบางเรื่องอาจตั้งใจเป็นข่าวปลอม : ใช้วิจารณญาณเพื่อคิดวิเคราะห์เรื่องราวที่เราอ่าน และแชร์เฉพาะข่าวที่เราแน่ใจว่าเชื่อถือได้เท่านั้น
"ขอชวนประชาชนร่วมกันตัดวงจรข่าวปลอม โดยเริ่มต้นจากสังเกตว่าข่าวใดเป็นข่าวปลอม พิจารณาสาระให้ดี อย่าหลงเชื่อและอย่าแชร์ต่อ กรณีที่ทราบภายหลังว่าได้แชร์ข่าวปลอมไปแล้ว เมื่อทราบข้อมูลจริง ควรบอกต่อด้วย สังคมจะได้รับรู้สิ่งที่ถูกต้อง" นางสาวรัชดา ย้ํา
รัฐบาลไทย-ข่าวทำเนียบรัฐบาล-​ 'ทิพานัน' อัพเดตแรงเชียร์ไทยชิงเจ้าภาพจัดงาน Expo 2028-Phuket, Thailand  โหวตทะลุ 1 ล้านแล้ว  ขอชวนคนไทยร่วมสนับสนุนเพิ่ม  หวังปั้นเม็ดเงิน 5 หมื่นล้าน
วันจันทร์ที่ 6 มีนาคม 2566
06/03/2566
​ 'ทิพานัน' อัพเดตแรงเชียร์ไทยชิงเจ้าภาพจัดงาน Expo 2028-Phuket, Thailand  โหวตทะลุ 1 ล้านแล้ว  ขอชวนคนไทยร่วมสนับสนุนเพิ่ม  หวังปั้นเม็ดเงิน 5 หมื่นล้าน
'ทิพานัน' อัพเดตแรงเชียร์ไทยชิงเจ้าภาพจัดงาน Expo 2028-Phuket, Thailand  โหวตทะลุ 1 ล้านแล้ว  ขอชวนคนไทยร่วมสนับสนุนเพิ่ม  หวังปั้นเม็ดเงิน 5 หมื่นล้าน ชี้ "พล.อ.ประยุทธ์" เดินหน้ายกระดับไทยเป็น “เมืองท่องเที่ยวเชิงสุขภาพโลก”
วันที่ 6 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยความคืบหน้าของการเข้าร่วมเสนอตัวเป็นเจ้าภาพงาน Expo 2028 Phuket Thailand มหกรรมนิทรรศการระดับโลกว่า ขณะนี้เป็นโอกาสอันดีและเป็นประโยชน์มหาศาลที่คนไทยจะมีส่วนร่วมร่วมกันของภาคประชาชนในการสนับสนุนให้ประเทศไทยเป็นเจ้าภาพงานที่เว็บไซต์ https://support.expo2028thailand.com/th ซึ่งล่าสุดมีผู้สนับสนุนแล้ว 1,010,203 คน
น.ส. ทิพานัน กล่าวว่า Expo 2028 Phuket Thailand ภายใต้แนวคิด “Future of Life: Living in Harmony, Sharing Prosperity” ชีวิตแห่งอนาคต แบ่งปันความรุ่งเรือง อยู่ร่วมกันเป็นหนึ่งเดียวเป็น Specialised Expo หรืองานนิทรรศการระดับโลกที่มุ่งนําเสนอเนื้อหาเฉพาะทาง ตอกย้ํานโยบายระดับชาติของเจ้าภาพ จึงเป็นโอกาสดีที่ไทยจะแสดงศักยภาพด้านสาธารณสุขในเวทีโลก ระยะเวลาการจัดงาน 3 เดือน ซึ่งคาดว่าจะดึงดูดนักเดินทางได้เกือบ 5 ล้านคน และมีผู้เข้าชมหมุนเวียนตลอดการจัดงานประมาณ 7 ล้านคน จาก 106 ประเทศ นับเป็นโอกาสของไทยในการสร้างเศรษฐกิจ สร้างงาน สร้างรายได้เงินสะพัดมากถึง 5 หมื่นล้านบาท และยงั้นเป็นส่วนหนึ่งของการผลักดันนโยบายการท่องเที่ยวเชิงสุขภาพของรัฐบาล พล.อ. ประยุทธ์ ที่จะยกระดับประเทศไทยให้เป็น “เมืองท่องเที่ยวเชิงสุขภาพโลก” ได้อย่างเต็มศักยภาพ เพื่อเพิ่มมูลค่าทางเศรษฐกิจ เพิ่มรายได้เข้าประเทศ พร้อมกับการดูแลสุขภาพของประชาชนในประเทศ”
น.ส.ทิพานัน กล่าวว่า นอกจากนี้ ปัจจัยสําคัญคือ ระบบสาธารณสุขของไทยได้รับการยอมรับติดระดับโลก เป็นประเทศที่มีความเข้มแข็งด้านความมั่นคงด้านสุขภาพ (Health Security) อันดับ 5 ของโลก อีกทั้งนโยบาย “ภูเก็ตแซนด์บ็อกซ์ โดย พล.อ.ประยุทธ์ จันทร์โอชา” ก็แสดงให้ทั่วโลกเห็นถึงความสามัคคีและความพร้อมของไทยที่หลายประเทศเอาไปเป็นแบบอย่างจนทําให้ภูเก็ตมีความโดดเด่นด้านนี้ เห็นได้จากเว็บไซต์ Travel+Leisure มองว่านโยบายดังกล่าวสนับสนุนภาพลักษณ์ของไทยที่นักท่องเที่ยวสามารถเดินทางเข้ามาได้อย่างสะดวก ขณะที่พื้นที่ท่องเที่ยวอื่นๆ ทั่วโลกยังคงไม่เปิดรับนักท่องเที่ยว ทําให้เกาะภูเก็ต ประเทศไทยได้รับการลงคะแนนจากนักท่องเที่ยวทั่วโลกมาเป็นอันดับ 1 สําหรับสถานที่ท่องเที่ยวประเภทเกาะที่น่าท่องเที่ยวที่สุดในเอเชียตะวันออกเฉียงใต้ (Best Islands in Southeast Asia 2022)
“จึงอยากขอเชิญชวนและประชาสัมพันธ์ให้คนไทยมีส่วนร่วมการสนับสนุนและร่วมเผยแพร่กิจกรรมนี้ จะเป็นพลังสําคัญแสดงให้นานาประเทศเห็นถึงความสามัคคีร่วมแรงร่วมใจของคนไทย เพราะหากไทยได้เป็นเจ้าภาพงานนี้ก็จะเป็นโอกาสอันดีที่ต่างประเทศจะได้เห็นศักยภาพของประเทศไทยและนําเม็ดเงินหมุนเวียน สร้างรายได้ให้คนไทยเหมือนที่รัฐบาล พล.อ.ประยุทธ์ จันทร์โอชา นายกรัฐมนตรี ได้เป็นเจ้าภาพจัดงานและประสบความสําเร็จอย่างยอดเยี่ยมในการจัดประชุมเอเปค 2022 ที่ผ่านมา” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​EVs registration sees leap increase in January 2023
วันศุกร์ที่ 24 มีนาคม 2566
​EVs registration sees leap increase in January 2023
​EVs registration sees leap increase in January 2023
March 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on EV registration situation in Thailand for the month of January 2023, which is recorded at 317,502 units, an increase of 39.48%yoy, and is on the rising trend. This is a stepping stone to Thailand’s becoming a low-carbon society.
In February 2023, the number continued to rise to 331,885. Hybrid electric vehicles (HEV) recorded the most sales, which totaled 257,726 and 265,475 in January and February respectively, followed by plug-in hybrid electric vehicle (PHEV), totaled 43,297 and 44,535 in January and February respectively. Registration of battery electric vehicle (BEV) in January is recorded at 16,479 units, a leap increase of 286.83% from the same period of last year (4,260 units), while in February 2023, BEV sales totaled 21,875 units.
According to the Government Spokesperson, the Prime Minister commits to drive forward economic development in parallel with national development and environment protection in a sustainable manner. The Government has a policy to promote domestic manufacturing and use of EVs to channel Thailand toward a low-carbon society and the region’s EV manufacturing hub.
รัฐบาลไทย-ข่าวทำเนียบรัฐบาล-ผู้ว่าฯ ปราจีนบุรี ลงพื้นที่ให้กำลังใจพี่น้องชาวสวนผลไม้ พร้อม “ชิมผลไม้” สวนข้างโรงหลอมโลหะ สร้างความเชื่อมั่นผลไม้ปลอดซีเซียม-137 ให้กับประชาชน
วันศุกร์ที่ 24 มีนาคม 2566
24/03/2566
ผู้ว่าฯ ปราจีนบุรี ลงพื้นที่ให้กําลังใจพี่น้องชาวสวนผลไม้ พร้อม “ชิมผลไม้” สวนข้างโรงหลอมโลหะ สร้างความเชื่อมั่นผลไม้ปลอดซีเซียม-137 ให้กับประชาชน
ผู้ว่าฯ ปราจีนบุรี ลงพื้นที่ให้กําลังใจพี่น้องชาวสวนผลไม้ พร้อม “ชิมผลไม้” สวนข้างโรงหลอมโลหะ สร้างความเชื่อมั่นผลไม้ปลอดซีเซียม-137 ให้กับประชาชน
เมื่อวันที่ 23 มี.ค. 66 เวลา 13.30 น. นายรณรงค์ นครจินดา ผู้ว่าราชการจังหวัดปราจีนบุรี นําทีมลงพื้นที่ตรวจเยี่ยมการปฏิบัติการวิเคราะห์ข้อมูลและตรวจวัดค่ารังสีของสํานักงานปรมาณูเพื่อสันติ และชิมผลไม้ของเกษตรกรภายในบริเวณสวนผลไม้พื้นที่ติดโรงหลอมโลหะ ณ บ้านเขาดิน หมู่ที่ 5 และบ้านเกาะลอย หมู่ที่ 6 ตําบลหาดนางแก้ว อําเภอกบินทร์บุรี จังหวัดปราจีนบุรี หลังจากปรากฏเป็นข่าวกรณีแท่งเหล็กบรรจุซีเซียม-137 ถูกหลอมในโรงงานดังกล่าว
นายรณรงค์ นครจินดา ผู้ว่าราชการจังหวัดปราจีนบุรี กล่าวว่า ในวันนี้ตนได้นําทีมออกเยี่ยมการปฏิบัติงานของเจ้าหน้าที่สํานักงานปรมาณูเพื่อสันติ และได้พบปะเยี่ยมเยียนให้กําลังใจพี่น้องเกษตรกรชาวสวนผลไม้ในพื้นที่ พร้อมด้วยหน่วยงานที่เกี่ยวข้อง ซึ่งทันทีที่ได้ลงพื้นที่และได้พูดคุยกับพี่น้องชาวสวนแล้ว เพื่อความเชื่อมั่นของพี่น้องประชาชนและสังคมที่กําลังกังวลถึงผลกระทบของผลผลิตทางเกษตรในพื้นที่จังหวัดปราจีนบุรีนั้น ตนจึงได้รับประทานมะม่วง มะปราง มะพร้าว กล้วย ที่เจ้าของสวนได้เก็บภายในสวนผลไม้ที่มีบริเวณพื้นที่ติดโรงหลอมหลอมโลหะ เพื่อสร้างความเชื่อมั่นในความปลอดภัยของผลิตผลทางการเกษตรของจังหวัดปราจีนบุรี หลังจากการตรวจวัดค่ารังสีไม่พบสารซีเซียม-137 ปนเปื้อนแต่อย่างใด พร้อมทั้งได้ประสานงานกับนายกิตติ์กวิน อรามรุญ หัวหน้าศูนย์ปฏิบัติการฉุกเฉินทางนิวเคลียร์และรังสี สํานักงานปรมาณูเพื่อสันติ เพื่อมอบหมายให้เจ้าหน้าที่ไปตรวจสอบผลไม้ในแปลงอื่น ๆ ของเกษตรกรรายที่ยังกังวล เพื่อสร้างความมั่นใจให้กับพี่น้องประชนในพื้นที่เกี่ยวกับพืชผลทางการเกษตรต่อไป
นายรณรงค์ นครจินดา ผู้ว่าราชการจังหวัดปราจีนบุรี กล่าวต่ออีกว่า จังหวัดปราจีนบุรีได้มอบเครื่องบันทึกรังสีประจําบุคคล จํานวน 60 เครื่อง ให้กับผู้แทนตําบลหาดนางแก้ว ตําบลลาดตะเคียน ตําบลวังดาล และผู้แทนโรงงานหลอมโลหะ ซึ่งเครื่องบันทึกรังสีดังกล่าวจะใช้วัดรังสีในระยะเวลา 1 เดือน เพื่อวัดค่ารังสี สร้างความมั่นใจให้กับประชาชนในพื้นที่และพื้นที่ใกล้เคียงอีกด้วย
“นอกจากนี้ เพื่อสร้างความมั่นใจในการดําเนินชีวิตประจําวัน ทางจังหวัดปราจีนบุรียังได้ประสานกับเจ้าหน้าที่จากสํานักงานปรมาณูเพื่อสันติ ลงพื้นที่เก็บตัวอย่างดินและน้ํา บริเวณองค์การบริหารส่วนตําบลหาดนางแก้ว จ.ปราจีนบุรี เพื่อตรวจสอบการปนเปื้อนตามแหล่งธรรมชาติต่อไป” ผวจ.ปราจีนบุรี กล่าวในช่วงท้าย
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงานวันสถาปนากระทรวงเกษตรและสหกรณ์ เนื่องในโอกาสครบรอบ 131 ปี
วันศุกร์ที่ 24 มีนาคม 2566
กระทรวงเกษตรฯ เตรียมจัดงานวันสถาปนากระทรวงเกษตรและสหกรณ์ เนื่องในโอกาสครบรอบ 131 ปี
กระทรวงเกษตรฯ เตรียมจัดงานวันสถาปนากระทรวงเกษตรและสหกรณ์ เนื่องในโอกาสครบรอบ 131 ปี ในวันที่ 1 เมษายน นี้ พร้อมโชว์เทคโนโลยีและนวัตกรรมด้านเกษตรที่น่าสนใจ
นายประยูร อินสกุล ปลัดกระทรวงเกษตรและสหกรณ์ เปิดเผยถึงการเตรียมการจัดงานวันสถาปนากระทรวงเกษตรและสหกรณ์ ในโอกาสครบรอบ 131 ปี ว่า กระทรวงเกษตรและสหกรณ์ ได้กําหนดจัดงาน“วันสถาปนากระทรวงเกษตรและสหกรณ์ ครบรอบ 131 ปี” ในวันเสาร์ที่ 1 เมษายน 2566 ประกอบด้วย พิธีสักการะสิ่งศักดิ์สิทธิ์ประจํากระทรวงเกษตรและสหกรณ์ พิธีสงฆ์ทําบุญถวายภัตตาหารเพลและถวายจตุปัจจัยไทยธรรมแด่พระสงฆ์ และจัดนิทรรศการแสดงผลงานของทุกหน่วยงานในสังกัด ภายใต้แนวคิด “เทคโนโลยีและนวัตกรรมด้านการเกษตร” บริเวณห้องประชุม 115 และด้านหน้าอาคาร 1 อาทิ กรมวิชาการเกษตรนําเสนอการพัฒนาระบบคาร์บอนเครดิตภาคการเกษตร สํานักงานเศรษฐกิจการเกษตรนําเสนอแอปพลิเคชัน “บอกต่อ” แอปเดียวจบ ครบทุกบริการด้านเกษตร กรมชลประทานนําเสนอ “โครงการจัดทําระบบสนับสนุนการวางแผนการจัดสรรน้ําอัจฉริยะโดยการสํารวจระยะไกล” กรมพัฒนาที่ดินนําเสนอระบบ AI Chatbot “น้องดินดี” ผู้ช่วยบริการด้านการพัฒนาที่ดินให้แก่เกษตรกร สํานักงานมาตรฐานสินค้าเกษตรและอาหารแห่งชาติ นําเสนอเทคโนโลยีและนวัตกรรมด้านมาตรฐานสินค้าเกษตรระบบ E-learning และกรมตรวจบัญชีสหกรณ์นําเสนอนวัตกรรมเชื่อมเครือข่าย Think & Do Together เป็นต้น
นอกจากนี้ยังมีกิจกรรมที่น่าสนใจมากมาย อาทิ การออกบูธจําหน่ายสินค้าเกษตรและผลิตภัณฑ์แปรรูปจากเกษตรกรและกลุ่มเครือข่าย กิจกรรมการแจกต้นไม้ลดฝุ่นให้แก่ผู้เข้าร่วมชมงาน เป็นต้น ทั้งนี้ ผู้ที่สนใจสามารถเข้าชมนิทรรศการและอุดหนุนสินค้าเกษตรคุณภาพจากเกษตรกรโดยตรง ได้ในวันเสาร์ที่ 1 เมษายนนี้ ตั้งแต่เวลา 10.00 – 15.30 น. ณ กระทรวงเกษตรและสหกรณ์ ถ.ราชดําเนินนอก.
รัฐบาลไทย-ข่าวทำเนียบรัฐบาล-บสย. รับรางวัลรัฐวิสาหกิจดีเด่น ประจำปี 2565 ด้านพัฒนาองค์กรดีเด่น
วันศุกร์ที่ 24 มีนาคม 2566
24/03/2566
บสย. รับรางวัลรัฐวิสาหกิจดีเด่น ประจําปี 2565 ด้านพัฒนาองค์กรดีเด่น
บรรษัทประกันสินเชื่ออุตสาหกรรมขนาดย่อม (บสย.) รับรางวัลรัฐวิสาหกิจดีเด่น (SOE Award) ประจําปี 2565 ด้านการพัฒนาองค์กรดีเด่น จาก พล.อ.ประยุทธ์ จันทร์โอชา นายกรัฐมนตรี ณ ตึกสันติไมตรี ทําเนียบรัฐบาล เมื่อวันที่ 24 มี.ค.2566
วันนี้ (24มี.ค.2566) ณ ตึกสันติไมตรี ทําเนียบรัฐบาล พล.อ.ประยุทธ์ จันทร์โอชา นายกรัฐมนตรี เป็นประธานมอบรางวัลรัฐวิสาหกิจดีเด่น (SOE Award) ประจําปี 2565 จัดโดย สํานักงานคณะกรรมการนโยบายรัฐวิสาหกิจ (สคร.) ภายใต้แนวคิด “รัฐวิสาหกิจไทยขับเคลื่อนเศรษฐกิจใหม่สู่การเติบโตอย่างยั่งยืน (Grow Green Balance)” โดย บรรษัทประกันสินเชื่ออุตสาหกรรมขนาดย่อม (บสย.) รับรางวัลรัฐวิสาหกิจดีเด่น ประจําปี 2565 ด้านการพัฒนาองค์กรดีเด่น
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กล่าวว่า นับเป็นรางวัลอันทรงเกียรติ ที่นําความภาคภูมิใจมาสู่องค์กร บสย. ซึ่งตลอดระยะเวลาที่ผ่านมา ได้มุ่งมั่นยกระดับการพัฒนาองค์กรทุกด้าน ปรับปรุงกระบวนการทํางาน ตามแนวทาง “TCG Fast & First รวดเร็ว รอบคอบ ที่หนึ่งในใจ SMEs“ โดยใช้กรอบการจัดการตามมาตรฐานสากล Core Business Enablers มาเป็นเครื่องมือ เพื่อให้องค์กรมีความทันสมัย ก้าวทันความเปลี่ยนแปลง นําไปสู่ผลลัพธ์แห่งความสําเร็จในการดําเนินภารกิจครอบคลุมทุกมิติ ทั้งด้าน“การค้ําประกันสินเชื่อ” เพื่อสนับสนุนผู้ประกอบการ SMEs เข้าถึงแหล่งทุน และ ด้าน ”การให้คําปรึกษาทางการเงิน” เพื่อช่วยประคับประคองธุรกิจ ให้สามารถเดินหน้าต่อไปได้
รางวัลรัฐวิสาหกิจดีเด่น ด้านการพัฒนาองค์กรดีเด่น เป็นรางวัลที่มอบให้กับรัฐวิสาหกิจที่ให้ความสําคัญด้านการพัฒนายกระดับการบริหารจัดการองค์กรทุก ๆ ด้าน ตามแนวทางมาตรฐานสากล โดยใช้เทคโนโลยีดิจิทัล เป็นเครื่องมือสําคัญในการเพิ่มประสิทธิภาพ นําไปสู่การเพิ่ม Productivity ที่เห็นผลลัพธ์เป็นที่ประจักษ์ และการปรับตัวได้อย่างดีในสภาวการณ์ที่ต้องเผชิญการเปลี่ยนแปลงอย่างรวดเร็ว
รัฐบาลไทย-ข่าวทำเนียบรัฐบาล-ธ.ก.ส. คว้า 2 รางวัลรัฐวิสาหกิจดีเด่น ปี 2565
วันศุกร์ที่ 24 มีนาคม 2566
24/03/2566
ธ.ก.ส. คว้า 2 รางวัลรัฐวิสาหกิจดีเด่น ปี 2565
ธ.ก.ส. คว้า 2 รางวัลรัฐวิสาหกิจดีเด่น ประจําปี 2565 ได้แก่ รางวัลการพัฒนาสู่รัฐวิสาหกิจดิจิทัล และรางวัลความร่วมมือเชิงยุทธศาสตร์เพื่อการพัฒนาดีเด่น ที่สะท้อนถึงการพัฒนาองค์กรในทุกมิติสู่การเป็นรัฐวิสาหกิจดิจิทัล และการผนึกกําลังร่วมกันกับรัฐวิสาหกิจ
ธ.ก.ส. คว้า 2 รางวัลรัฐวิสาหกิจดีเด่น ประจําปี 2565 ได้แก่ รางวัลการพัฒนาสู่รัฐวิสาหกิจดิจิทัล และรางวัลความร่วมมือเชิงยุทธศาสตร์เพื่อการพัฒนาดีเด่น ที่สะท้อนถึงการพัฒนาองค์กรในทุกมิติสู่การเป็นรัฐวิสาหกิจดิจิทัล และการผนึกกําลังร่วมกันกับองค์กรรัฐวิสาหกิจ เพื่อขับเคลื่อนการดําเนินงานไปสู่การเป็นองค์กรรัฐวิสาหกิจที่เป็นเลิศตามมาตรฐานสากล พร้อมขอบคุณผู้มีส่วนเกี่ยวข้องที่ได้สนับสนุนการดําเนินงานของธนาคารมาอย่างต่อเนื่อง
วันนี้ (24 มีนาคม 2566) พลเอกประยุทธ์ จันทร์โอชา นายกรัฐมนตรี เป็นประธานในการมอบรางวัลรัฐวิสาหกิจดีเด่น ประจําปี 2565 จัดโดยสํานักงานคณะกรรมการนโยบายรัฐวิสาหกิจ (สคร.) กระทรวงการคลัง ภายใต้แนวคิด "รัฐวิสาหกิจไทยขับเคลื่อนเศรษฐกิจใหม่ สู่การเติบโตอย่างยั่งยืน (GROW GREEN BALANCE)" โดยมีนายจรูญเดช เจนจรัสสกุล กรรมการธนาคารเพื่อการเกษตรและสหกรณ์การเกษตร (ธ.ก.ส.) และนายธนารัตน์ งามวลัยรัตน์ ผู้จัดการ ธ.ก.ส. เข้ารับรางวัล จํานวน 2 รางวัล ได้แก่ รางวัลการพัฒนาสู่รัฐวิสาหกิจดิจิทัล และรางวัลความร่วมมือเชิงยุทธศาสตร์เพื่อการพัฒนาดีเด่น ณ ตึกสันติไมตรี ทําเนียบรัฐบาล กรุงเทพฯ
นายธนารัตน์ งามวลัยรัตน์ ผู้จัดการ ธ.ก.ส. กล่าวว่า รางวัลที่ ธ.ก.ส. ได้รับสะท้อนให้เห็นถึงการพัฒนาและปรับตัวขององค์กร ทั้งในด้านนวัตกรรมและเทคโนโลยี ที่มุ่งเน้นการออกแบบผลิตภัณฑ์และบริการดิจิทัล เช่น แอปพลิเคชัน ธ.ก.ส. A-Mobile การให้บริการผ่านเครือข่ายทางการเงิน (Banking Agent) และ แอปพลิเคชัน BAAC Insure เป็นต้น เพื่อรองรับการเปลี่ยนแปลงที่เกิดขึ้นตลอดเวลา และตอบโจทย์วิถีชีวิตลูกค้าในยุคดิจิทัล และด้านความร่วมมือระหว่างองค์กรรัฐวิสาหกิจ เพื่อสนับสนุนการดําเนินงานร่วมกันในการพัฒนาโครงการระหว่างองค์กรให้เกิดประโยชน์ต่อสังคมและประชาชน ซึ่ง ธ.ก.ส. ได้ร่วมมือกับสถาบันวิจัยวิทยาศาสตร์และเทคโนโลยีแห่งประเทศไทย (วว.) และธนาคารเพื่อการส่งออกและนําเข้าแห่งประเทศไทย (ธสน.) จัดตั้ง “โครงการขับเคลื่อนเศรษฐกิจไทย สู่ความยั่งยืน ด้วย BCG Model” ตามแนวคิด “BCG Model” เพื่อสนับสนุนการปรับรูปแบบการผลิตให้ปลอดสารเคมี (Bio Economy) ใช้ประโยชน์จากวัตถุดิบที่เหลือทิ้งจากการผลิต (Circular Economy) และกระบวนการผลิตตั้งแต่ต้นน้ํา กลางน้ํา และปลายน้ําที่ไม่กระทบกับสิ่งแวดล้อม (Green Economy) ซึ่ง ธ.ก.ส. ได้สนับสนุนการดําเนินโครงการในด้านการปลูกพืชสมุนไพรโดยไม่ใช้สารเคมี การใช้ประโยชน์จากผลผลิตทั้งลําต้น (Zero Waste) รวมถึงโครงการธนาคารต้นไม้ และชุมชนไม้มีค่า โดยมุ่งเป้าหมายในการพัฒนาชุมชนที่ยั่งยืนและสร้างความมั่นคงให้กับทรัพยากรธรรมชาติ พร้อมทั้งเชื่อมโยงเศรษฐกิจฐานราก และเศรษฐกิจภูมิภาคเข้ากับเศรษฐกิจโลก
และในโอกาสนี้ ธ.ก.ส. ขอขอบคุณลูกค้าและผู้มีส่วนเกี่ยวข้องกับธนาคารทุกท่านที่ได้สนับสนุนการดําเนินงานของ ธ.ก.ส. มาโดยตลอด โดยรางวัลแห่งความภาคภูมิใจครั้งนี้ จะเป็นแรงผลักดันให้ ธ.ก.ส. มุ่งมั่นในการทํางานเพื่อยกระดับคุณภาพชีวิตเกษตรกรอย่างยั่งยืนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มต่างชาติเข้ามาลงทุนธุรกิจในไทยเพิ่มขึ้น 305% ใน 2 เดือนแรกของปี 2566 เงินลงทุนรวม 26,756 ล้านบาท สะท้อนศักยภาพความเชื่อมั่นต่อการลงทุนในไทย
วันศุกร์ที่ 24 มีนาคม 2566
24/03/2566
โฆษกรัฐบาลเผย นายกฯ ปลื้มต่างชาติเข้ามาลงทุนธุรกิจในไทยเพิ่มขึ้น 305% ใน 2 เดือนแรกของปี 2566 เงินลงทุนรวม 26,756 ล้านบาท สะท้อนศักยภาพความเชื่อมั่นต่อการลงทุนในไทย
ย้ําความสําเร็จนโยบายพัฒนาเศรษฐกิจของรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ต่างชาติเข้ามาลงทุนในประเทศไทยช่วง 2 เดือนแรกของปี 2566 มีเงินลงทุนรวม 26,756 ล้านบาท เพิ่มขึ้น 305% จากช่วงเวลาเดียวกันเมื่อปี 2565 สะท้อนศักยภาพความเชื่อมั่นต่อการลงทุนในไทย ถือเป็นความสําเร็จของมาตรการส่งเสริมการลงทุนไทย ตามนโยบายพัฒนาเศรษฐกิจของรัฐบาล
โฆษกประจําสํานักนายกรัฐมนตรีกล่าวว่า กรมพัฒนาธุรกิจการค้าเปิดเผยรายงานการอนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้พระราชบัญญัติการประกอบธุรกิจของคนต่างด้าว พ.ศ. 2542 ช่วงเดือนมกราคม-กุมภาพันธ์ 2566 ซึ่งมีจํานวน 113 ราย โดยลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 37 ราย และการขอหนังสือรับรองการประกอบธุรกิจของคนต่างด้าว จํานวน 76 ราย รวมเป็นเงินลงทุน 26,756 ล้านบาท และเกิดการจ้างงานคนไทยถึง 1,651 คน
ทั้งนี้ เมื่อเปรียบเทียบช่วงเวลาเดียวกันปี 2565 พบว่า อนุญาต 62 ราย มูลค่าการลงทุน รวม 6,602 ล้านบาท และจ้างงาน 1,239 คน ซึ่งเท่ากับตัวเลขเพิ่มขึ้นในทุกส่วนได้แก่ การอนุญาตให้คนต่างชาติเข้ามาลงทุนเพิ่มขึ้น 51 ราย ยอดลงทุนเพิ่ม 20,154 ล้านบาท และการจ้างงานคนไทยเพิ่มขึ้น 412 ราย
โฆษกประจําสํานักนายกรัฐมนตรีกล่าวเพิ่มเติมว่า ชาวต่างชาติที่เข้ามาลงทุนมากที่สุด 5 อันดับแรก ได้แก่ 1) ญี่ปุ่น 25 ราย ร้อยละ 22 มีเงินลงทุน 8,545 ล้านบาท 2) สิงคโปร์ 19 ราย ร้อยละ 17 มีเงินลงทุน 3,090 ล้านบาท 3) สหรัฐฯ 13 ราย ร้อยละ 12 เงินลงทุน 1,314 ล้านบาท 4) จีน 10 ราย ร้อยละ 9 แต่มีเงินลงทุนมากที่สุดถึง 10,987 ล้านบาท และ 5) สมาพันธรัฐสวิส 6 ราย ร้อยละ 5 เงินลงทุน 966 ล้านบาท สําหรับในพื้นที่ EEC มีนักลงทุนต่างชาติสนใจลงทุนจํานวน 21 ราย คิดเป็น 19% ของจํานวนนักลงทุนทั้งหมด โดยมีมูลค่าการลงทุนในพื้นที่ EEC กว่า 2,078 ล้านบาท คิดเป็น 8% ของเงินลงทุนทั้งหมด
“นายกรัฐมนตรียินดีที่ช่วง 2 เดือนแรกของปี 2566 มีการลงทุนจากต่างชาติเพิ่มมากขึ้น โดยเฉพาะอย่างยิ่งในธุรกิจที่สอดคล้องกับการพัฒนาโครงสร้างพื้นฐานของประเทศ ซึ่งนอกจากจะช่วยพัฒนาเศรษฐกิจ เกิดการจ้างงานสําคัญแล้ว ยังช่วยให้เกิดการถ่ายทอดเทคโนโลยีซึ่งเป็นองค์ความรู้เฉพาะด้านจากประเทศผู้เข้ามาลงทุนให้แก่คนไทยอีกด้วย โดยความสําเร็จนี้สะท้อนให้เห็นถึงการดําเนินนโยบายเพื่อส่งเสริมการลงทุนในไทยเพื่อพัฒนาเศรษฐกิจ เพิ่มความสามารถในการแข่งขันของประเทศ และเพื่อผลประโยชน์ของคนไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-อธิบดี กพร. ลงพื้นที่ส่งมอบเครื่องมือทำกินให้กำลังใจกลุ่มแรงงานนอกระบบผู้ถือบัตรสวัสดิการแห่งรัฐ จังหวัดชลบุรี -ฉะเชิงเทรา
วันพฤหัสบดีที่ 23 มีนาคม 2566
อธิบดี กพร. ลงพื้นที่ส่งมอบเครื่องมือทํากินให้กําลังใจกลุ่มแรงงานนอกระบบผู้ถือบัตรสวัสดิการแห่งรัฐ จังหวัดชลบุรี -ฉะเชิงเทรา
วันที่ 23 มีนาคม 2566  นางสาวบุปผา  เรืองสุด  อธิบดีกรมพัฒนาฝีมือแรงงาน ลงพื้นที่จังหวัดชลบุรี ฉะเชิงเทรา เพื่อเยี่ยมชมการฝึกอบรมตามโครงการพัฒนาทักษะให้แก่ผู้มีบัตรสวัสดิการแห่งรัฐ